als_Latn dik_Latn sag_Latn
Pas fitores së Netanyahut, SHBA do të rishikojmë politikën ndaj Izraelit
Presidenti amerikan, Barak Obama në një bisedë telefonike uroi Kryeministrin izraelit Benjamin Netanyahu për fitoren në zgjedhjet e përgjithshme të mbajtura këtë të marte, por biseda më tepër kishte karakter këshillues për shkak të retorikës së ashpër që Netanyahu përdori gjatë procesit zgjedhor.
Obama e uroi fitoren e zgjedhjeve, dhe njëherësh paralajmëroi Netanyahun se qeveria e SHBA-së do të rishikojë politikën e saj ndaj Izraelit, dhe e gjitha për shkak të deklaratave të kryeministrit izraelit dhe udhëheqësit të partisë Likud, i cili tha se gjatë mandatit të tij "nuk është i mundur krijimi i shteti palestinez", dhe se, pavarësisht të gjithë presionit ndërkombëtar do të vazhdojnë me ndërtimin e vendbanimeve të diskutueshme hebreje në territorin palestinez.
Netanyahu dje në një intervistë në televizionin MSNBC u përpoq për të zbutur deklaratat e mëparshme duke thënë se është e mundur një zgjidhje paqësore për çështjen izraelito-palestinez në bazë të krijimit të dy shteteve që do të jenë të vetëqëndrueshme.
Zëdhënësi i Shtëpisë së Bardhë, Josh Earnest për dy ditë radhazi në daljen e rregullt para mediave, ashpër ka kritikuar Netanyahun, dhe mesazhi i fundit të cilin Obama ia drejtoi drejtpërdrejt është një tregues për mospajtime politike të Shtëpisë së Bardhë dhe autoriteteve izraelite.
Rreth përmbajtjes së bisedës në mes të Obamas me Netanyahut foli zyrtari anonim i Shtëpisë së Bardhë. Zëdhënësi Earnest dje tha se SHBA-të do të shqyrtojnë mbështetjen pa kushte të cilën ata i kanë dhënë deri më tani Izraelit në Kombet e Bashkuara. /AA/
als_Latn als_Latn als_Latn als_Latn als_Latn als_Latn